钦定古今图书集成/明伦汇编/氏族典/第523卷 > 薛朝阳
## 钦定古今图书集成/明伦汇编/氏族典/第523卷 > 薛朝阳

按《苏州府志》：“朝阳字凤鸣，先居龙虎山，号洞元真人。
有斋田庄在淀山湖上，因造观堂，游息于此。尝召仙
萨真人降笔云：‘玉堂侍御少思凡，谪向人闲九十三。
此去更能修大德，青毡依旧列仙班’。洪武二十年，寓
报恩宫，时年九十三矣。沐浴整衣端坐。题云：‘翛然一
梦本非仙，百岁何妨欠七年。昨夜昆仑孤顶上，一声
霹雳，旧青天’”掷笔而逝。